Weermag ondersoek ‘skietvoorval’ met Mosambiekse grenspolisieFoto ter ilustrasie. (Foto: pixabay) Die weermag sê ŉ ondersoekraad is aangestel om die “skietvoorval tussen lede van die Suid-Afrikaanse weermag en die Mosambiekse grenspolisie” te ondersoek. Brig. Mafi Mgobozi, weermagwoordvoerder, het gesê die voorval het Sondag omstreeks 16:00 naby Ndumo, oos van Farazella, op die grens gebeur. “Ons soldate was besig met ŉ roetinepatrollie as deel van grensbeskerming toe die voorval plaasgevind het. Besonderhede oor die skietvoorval is vaag en die rede vir die skietery is nog nie bekend nie,” het Mgobozi gesê.